‘A cronaca ‘e sti juorne ce fa sapé c’ ‘a Pulezzia Munecipale ‘e Napule facette nu cuntrollo ê verdummare ambulante d’ ‘a IX Munecipaletà, ca venneno ‘e mmercanzie lloro ‘mmiez’â via, spisso pure senza premmesso. Quanno ‘o tiémpo è mmalamente ‘e viggile urbane nun tanto se vedeno però, ‘nfromme vene ‘a staggione, ecco ca sguigliano comm’ ‘e sciure ‘e campo *e se* fanno sentì. Dice: vabbuò, se sape ca c’ ‘o calore ‘a situazzione iggiéneca addeventa *cchiù defficile* *e s’ha* dda sta’ attiente *a chello* c ‘a ggente vanno vennenno, *‘ncopp’a tutto* si parlammo ‘e mangianza. E pperò nemmanco ce po’ sudisfà c’ ‘a pulezzia napulitana s’accuntenta ‘e fa’ nu paro ‘e *‘blitz’* a ll’anno (ô ssòleto a jennaro e a lluglio), comme si p’ ‘o riésto d’ ‘e mise nun ce fussero prubbleme.

Chesta vota àveno siquestato otto quintale ‘e frutta e vverdumma ê pparte ‘e Succavo *e Chianura*; a ottombre ‘e l’anno passato nne siquestàjeno ddoje tunnellate a *Punticielle* e *a frevaro* 2017 ‘ncopp’ ô Vommero se purtajeno 120 kile ‘e rrobba, pecché erano vennute ‘mmiez’a via, suggette a ll’inquinamiénto e ll’aria e ppirciò periculose p’ ‘a saluta ‘e chi l’accatta. Embé, ‘a nu cuofanod’annecetatìne e assuciazzione ambientalistestanno prutestannopecché *a Nnapule* quasetuttequante ‘e verdummareteneno ‘e mmercanziellorospase fora d’ ‘e pputeche. A pparte ‘o fatto c’asponere ‘mmièz’â via mele *e purtualle*, cucuzzielle *e vruoccole*, mellune *e mulignane* vo’ dicereassuggettarle ê vvelene d’ ‘a circulazzione (gasse, pòvere, spurchizzia…), ‘nce sta pure ‘o fatto ca ‘ste bbancarelleàccupanoabbusivamente nu cuòfano ‘e spazzioprùbbeco *e songo* ’e ’mpaccio a chi cammina ‘ncopp’êmarciappiede.

*So’ passate* tre anne ‘a quanno l’assuciazzione V.A.S. (Verdi Ambiente e Società) facette appello ô Sinneco ‘e Napule proprio pe ‘stu fatto, allicurdannocace stanno già ordenanze sinnacale ca pruibbìsceno ‘a vénneta ‘e frutta *e verdumma* a ll’apiérto. Nun se tratta sulo ‘e nacuntravvenziòne ‘e tipo ammenistrativo, simbé ‘e nu reato penale contr’ ‘a legge 283/1962, commecunfermajecincheanne fa ‘a Corte ‘e Cassazzione. Tre annepassajeno, però *a Napule* se cuntinua a ffa’ suloquacche*‘blitz’*, chiudennoll’uòcchie ‘nnanz’ô scuònceco ‘e tutte ‘e juorne.

Dice: vabbé, però chella spasa culurata ‘e frutte e *verdumme* è na cosa bella a vvedé e assajepitturesca, pure p’ ‘e furastiére. Sarrà. Fatt’è ca ce magnammo ‘a ‘nzalata ô *smog* e ‘e ppummarole ê ppòvere suttile;carciòffole â ll’anidridegravòneca e cceràse ê zurfìte…

E ppò, pe ffà ‘a cetà nosta *cchiù culurata* abbastarrìano nu ppoco‘echiantulelle ‘e sciure ‘e cchiù ‘ncopp’ôbbarcone e curà cchiù mmeglio ll’arbere p’ ‘e vvie, ‘mméce ‘e sgarruparle cu sfregge ‘e tutte manere. L’inquinamiénto è nu prubblemaassaje serio, ma pare ca ce stammoabbituanno a campà ‘mmiézz’a ‘sti vvelene, comme si fosse na cosa naturale o nunputessemmo fa’ niente p’ ‘o *cuntrastà*. E ‘mméce c’avimmo’ ‘a movere *e prutestà* contr’acchipenzasulo a ffà sorde, senza sepreoccupàd’ ‘a saluta ‘e tuttequante.

*“Fronna ‘e carota / ce vônno ‘mpapucchiàpure ‘sta vota / frutta e vverdumma ‘mmiez’a via lassate / se pigliano velene e v’è mmagnate / abbasta sulocanun ce pare all’uòcchio / scorza ‘e fenucchio”.*